מגפת הקורונה בשוודיה

מגפת הקורונה הגיעה לשוודיה ב-31 בינואר 2020, כשתושבת שוודיה שחזרה מווהאן נמצאה חיובית לנגיף. החל מ-26 בפברואר הופיעו בשוודיה מקרים רבים הקשורים לנסיעות. העברת המגפה בקהילה אושרה ב-9 במרץ במחוז סטוקהולם. מאז, אנשים בכל המחוזות בשוודיה נדבקו בנגיף. המוות הראשון כתוצאה מהמחלה דווח ב-11 במרץ בסטוקהולם.

== הטיפול בהתפרצות ==
מספר מצטבר של מקרים שאושרו 100000 תושבים ב[[מחוזות שוודיה לאורך זמן. רשימת המחוזות ממוינת בסדר יורד לפי הערך האחרון של העקומה. מחוז אסטרייטלנד ומחוז סטוקהולם הציגו את המספר הגבוה ביותר של מקרים ביחס לאוכלוסייה שלהם ב-2 באפריל 2020 (בתחילת הגל הראשון), בעוד שמחוז בלקיניה הציגה את הרמה הנמוכה ביותר. ציר אנכי לוגריתמי. מקורות: הסוכנות לבריאות הציבור וסוכנות הסטטיסטיקה.<ref name=":0"></ref>]]
סימני מרחק בחנות בשוודיה
מספר נפטרים (אדום) ונדבקים מאומתים (כחול) בציר לוגריתמי
בשוודיה, בניגוד למדינות רבות אחרות, לא הוטל כל סגר, כאשר מרבית האמצעים היו וולונטריים ולא הוטלו חובות על האזרחים. השוודים הדגישו שהם לא אימצו את מודל חסינות העדר (שאומץ זמנית בבריטניה).<ref></ref>

החוק השוודי מחייב כי סוכנות המומחים הרלוונטית, במקרה זה הסוכנות לבריאות הציבור צריכה לנקוט בפעולות כלשהן למניעת הנגיף. כך על פי המלצת הסוכנות: ב-11 במרץ ממשלת שוודיה הגבילה התכנסויות בהתאם לחופש ההתאגדות ל-500 איש כדי למנוע הדבקה בין משתתפים מאזורים שונים במדינה, וב-27 במרץ צמצמה את מספר המשתתפים ל-50 איש בלבד, וסגרה בתי ספר ואוניברסיטאות. בתי הספר היסודיים נותרו פתוחים, בין השאר כדי לאפשר לעובדי מערכת הבריאות לעבוד, ולהימנע ממצב שבו הם נאלצים להישאר בבית ולהשגיח על ילדיהם.

מדיניות זו לא הצליחה לבלום את התפשטות המגפה והחלה תחלואה רבה בבתי האבות במדינה.<ref></ref>

הסוכנות לבריאות הציבור והממשלה פרסמו המלצות: לעבוד מהבית במידת האפשר, להימנע מנסיעות מיותרות במדינה, וכן להימנע לצאת מהבית במקרים של אנשים מעל גיל 70, או מי שנתגלו אצלו אפילו תסמינים מינימליים העלולים להיות COVID-19. בנוסף שונו תנאי חופשת מחלה על ידי הממשלה, ומשך הזמן שאפשר להישאר בבית ללא הוראת רופא הועלה משבעה ימים ל-21 יום.<ref></ref>

בנאום שמסר בסוף אפריל הצהיר ראש הממשלה על מוקדי פניות אזרחים ועל ביטול אירועים ציבוריים.<ref></ref>

ביוני, האחראי על מדיניות הטיפול במגפה, אנדרס טגנל, אמר כי האסטרטגיה גרמה למקרי מוות רבים מידי. "ברור שיש פוטנציאל לשיפור במה שעשינו בשוודיה...", אמר. "אילו היינו נתקלים באותה מחלה, כשאנו יודעים מה שאנו יודעים עליה היום, אני חושב שבסופו של דבר היינו עושים משהו בין מה ששוודיה עשתה לבין מה ששאר העולם עשה", אמר טנגל לרדיו השוודי. "כן, אני חושב שהיינו יכולים לפעול טוב יותר מאיך שפעלנו, ברור". מוקדם יותר באותו השבוע אמר ראש הממשלה סטפן לוון כי הממשלה תפתח בחקירה סביב הטיפול במגפה.<ref></ref> בהמשך פורסמו מסקנות לגבי אשפוזי בית ובתי אבות.<ref></ref>

לפי פרופ' רן בליצר, "טנגל אמר שהם רצו להקטין את התחלואה כמה שאפשר והדבקות כמה שאפשר, כי המחלה קשה ויכולה להיות מסוכנת אצל צעירים והם לא רצו את זה, אבל נקטו גישות שמתאימות לשוודיה. צריך לדעת שבשוודיה 40% ממשקי הבית הם של בן אחד. כלומר, יש להם ריחוק חברתי מראש...".<ref></ref> בתחילת יולי, ג'והן קרלסון, מנכ"ל סוכנות הבריאות הציבורית השוודית, אמר כי הנתונים הרשמיים האחרונים מראים כי שיעורי ההידבקות הכוללים "הולכים ומצטמצמים" וכמו כן "מספר החולים בטיפול נמרץ יורד." וכן אמר כי הירידה בשיעורי הזיהום "היא השפעה של הריחוק החברתי." לפי אוקספורד, מגבלות התנועה שהנהיגה שוודיה בסוף יוני היו מחמירות יותר מההגבלות בפינלנד ובנורווגיה. שתי מדינות שהטילו סגר ושחררו אותו.<ref></ref>

מאז סוף יולי נשמרה בשוודיה רמה נמוכה של תחלואה בקורונה. היו שהטוענים ששוודיה פיתחה מידה מסוימת של חסינות העדר, אך עדיין לא ניתן לקבוע זאת בוודאות.

בסוף בספטמבר, שוודיה שקלה הגבלות על סטוקהולם בשל עליה בתחלואה שם.<ref></ref><ref></ref> באוקטובר תושבי אופסלה הונחו להימנע מכל מגע עם מי שמחוץ לתא המשפחה.<ref></ref> בהמשך היו מקומות נוספים שהונחו כך בהתאם לצורך.<ref></ref> במהלך אוקטובר הוחלט להשוות בין ההנחיות לבני 70 ומעלה לבין ההנחיות לשאר האוכלוסייה בגלל סיבות שונות, כולל מצב התחלואה הנוכחי ביחס לתחילת המגפה.<ref></ref> כמו כן, פורסמו כללים חדשים שהתירו אירוע תרבות וספורט הכוללים 300 איש מאז 1 בנובמבר תחת מגבלת ריחוק של מטר. במקביל בוטל הפטור ממגבלת ההתקהלות של 50 איש שניתן למסעדות ולמועדונים בספטמבר.<ref></ref>

על רקע עליה בתחלואה, עד 10 בנובמבר, ב-13 מתוך 21 אזורים הומלץ לעבוד מהבית, להימנע מתחבורה ציבורית ולהגביל ככל האפשר את האינטראקציה החברתית מחוץ למשפחה.<ref></ref> הוחלט על איסור על הגשת אלכוהול בפאבים ובברים לאחר השעה 22:00.

באמצע נובמבר, הוחלט להגביל התקהלות במדינה ל-8 החל מ-24 בחודש.<ref></ref> אחרי כשבוע, ערים כמו מאלמה וסטוקהולם סגרו את הבריכות וחדרי הכושר.<ref></ref> ראש הממשלה נשא נאום מיוחד ובו אמר שיש לצמצם מפגשים. בדצמבר, נסגרו התיכונים.<ref></ref> ב-18 לחודש נוספו מגבלות. למשל, כל השירותים הציבוריים הלא חיוניים המופעלים על ידי המדינה, העיריות והאזורים נסגרו.<ref></ref>

החל מ-10 בינואר, נחקק חוק חדש שאיפשר הטלת הגבלות כמו סגירת חנויות, מסעדות או תחבורה ציבורית לחלוטין.<ref></ref><ref></ref> במסגרתו, הוגבלו מספר הנוכחים בחנויות ובמכוני הכושר.<ref></ref> בסוף 2020 החלה מגמה של עליה בתמותה ובתחלואה היומית. כמות הנפטרים עברה את 10000. לרוב היה תת-דיווח של התמותה ביום הפרסום. כמות המתים שפורסמה עודכנה באיחור של ימים או שבועות.<ref></ref> בפברואר, התמודדה הממלכה עם הופעת זן הקורונה שמקורו בריטניה<ref></ref><ref></ref> בהמשך נסגרו מוקדם המסעדות ובתי הקפה.<ref></ref> בתחילת מרץ נוספו הגבלות בכמה מקומות.<ref></ref> בסוף מרץ, סוכנות הבריאות המליצה לממשלה על שלושה שלבי הקלות.<ref></ref> במקביל הוארכו ההנחיות.<ref></ref> בפועל, הוחלט שהקלות יחלו ביוני 2021.<ref></ref>

ב-3 מאי 2021 הודיע הממונה על חיסון הציבור, מגנוס טיברי, כי "בימים הקרובים יחלו לחסן בשוודיה את כל האוכלוסייה מעל גיל 18", אף שלא נקט בתאריך ספציפי. אמירה זו באה בעקבות מלאי חיסונים שנותרו ללא ביקוש באזורים שונים בשוודיה. כך למשל, בעיריות סביב ארכיפלג סטוקהולם, שנפגעו קשות בגל הראשון והשני, הוזמנו בין 5–15 אחוזים בלבד ממנות החיסון הקיימות לשבוע הקרוב. ב-19 במאי מספר המחוסנים במלואם עבר את המיליון (12.5 אחוזים מהאוכלוסייה הבוגרת), ו-3.3 מיליון קיבלו לפחות מנת חיסון אחת מתוך שתים.<ref></ref>

ביולי היו הקלות בהגבלות. במקביל התמודדה עם התפרצויות מקומיות. קצת יותר משני שלישים מהאוכלוסייה הבוגרת בשוודיה קיבלה לפחות מנה אחת של חיסון ושיעור המכוסה במלואה עלה בהתמדה לכיוון חצי.<ref></ref><ref></ref> בסתיו בוטלו בהדרגה הגבלות נוספות.<ref></ref><ref></ref>

בנובמבר קודם תו ירוק בחללים סגורים.<ref></ref><ref></ref> בדצמבר נוספו הגבלות בתחבורה ובמקומות נוספים.<ref></ref><ref></ref> במקביל קודם חיסון במנת דחף של חיסון נגד COVID-19.<ref></ref> ב-21 בדצמבר הודיעה הממשלה כי ההנחיות וההמלצות יהודקו.<ref></ref> כל העובדים שעבודתם מאפשרת זו, יידרשו לעבוד מהבית, ויהודקו הנחיות הריחוק הפיזי והגבלות על התקהלות. ההגבלות החדשות ישמו את השלב השני של תוכנית הגבלות בת שלושה שלבים, שעליה הודיעה הממשלה בתחילת דצמבר 2021. מ-23 בדצמבר, אנשים נקראו לעבוד מהבית, אירועים ציבוריים עם בין 20 ל-500 משתתפים יצטרכו להושיב את הקהל ואירועים עם קהל גדול יותר יצטרכו הוכחת התחסנות.<ref></ref>

בפברואר 2022, הודיעה הממשלה על סיום הגבלות הקורונה במדינה.<ref></ref>

== גלריה ==
<gallery mode="packed" heights="100px">
קובץ:Östra_Sjukhuset_COVID-19_Fältsjukhus.jpg|בית חולים שדה שהוקם על ידי הצבא בחזית בית החולים "המזרחי" (האוניברסיטאי) בגטבורג, ב-23 במרץ 2020. האוהלים מכילים יחידות טיפול נמרץ זמניות לטיפול בחולי COVID-19.
קובץ:Coronatältet_.jpg|אוהל רפואי שהוקם מחוץ לבית החולים ויסבי, 14 במרץ 2020
קובץ:Sahlgrenska_Corona_20200229_142008.jpg|שלטי רחוב מחוץ לבית החולים בגטבורג מסוף פברואר אמרו לאנשים עם תסמינים פוטנציאליים של COVID-19 להמתין מחוץ לבית החולים.
</gallery>

== קישורים חיצוניים ==

* [https://experience.arcgis.com/experience/09f821667ce64bf7be6f9f87457ed9aa נתוני תחלואה ותמותה | FOHM COVID 19]
* [https://www.krisinformation.se/en/hazards-and-risks/disasters-and-incidents/2020/official-information-on-the-new-coronavirus מידע חירום מהרשויות השוודיות: מידע רשמי על הנגיף]
* [https://www.folkhalsomyndigheten.se/smittskydd-beredskap/utbrott/aktuella-utbrott/covid-19/ מידע אודות covid-19], הסוכנות לבריאות הציבור בשוודיה - "Folkhälsomyndigheten" 
* [https://www.folkhalsomyndigheten.se/the-public-health-agency-of-sweden/communicable-disease-control/covid-19/ שאלות נפוצות בנושא COVID-19], הסוכנות לבריאות הציבור בשוודיה - "Folkhälsomyndigheten"
* [https://www.1177.se/Vastra-Gotaland/sjukdomar--besvar/infektioner/ovanliga-infektioner/covid-19-coronavirus/ נגיף Covid-19] באתר Vårdguiden 1177 
* [https://www.krisinformation.se/corona מגפת הקורונה], באתר "מידע חירום מהרשויות השוודיות"
* ניסן צור, [https://www.inn.co.il/News/News.aspx/433724 המדינה האירופאית שבה "עסקים כרגיל"], באתר ערוץ 7, 12 באפריל 2020.
* 
* מיכל רשף, [https://twitter.com/kann_news/status/1257745352486158339, שרת החוץ השוודית בראיון: מוקדם לדעת אם הצלחנו], באתר טוויטר, כאן חדשות 5 במאי.
* 
* [https://www.thelocal.se/20200807/fact-check-how-many-covid-19-patients-in-swedens-care-homes-received-hospital-treatment Fact check: How many Covid-19 patients in Sweden's care homes received hospital treatment?]
* [https://www.thelocal.se/20200810/testing-and-tracing-crucial-to-next-phase-of-swedens-coronavirus-outbreak-tegnell Testing and tracing 'crucial' to next phase of Sweden's coronavirus outbreak: Tegnell]
*[https://davidson.weizmann.ac.il/online/sciencepanorama/קורונה-האם-המודל-השוודי-פועל האם המודל השוודי פועל?], מכון דוידסון לחינוך מדעי, 29 בנובמבר
*[https://softwaredevelopmentperestroika.wordpress.com/2021/01/15/final-report-on-swedish-mortality-2020-anno-covid/ דוח התמותה הסופי של שוודיה 2020]
*[https://www.euronews.com/amp/2021/10/29/sweden-s-covid-19-pandemic-response-was-too-slow-says-commission-report Sweden's COVID-19 pandemic response was 'too slow', says commission report], באתר Euronews

== הערות שוליים ==

שוודיה
שוודיה
קטגוריה:שוודיה: בריאות ורפואה
קטגוריה:שוודיה: היסטוריה